《金缕曲》
清代·袁嘉

泪洒秋风里。化连枝、他生未卜，此生已矣。怨海难填天莫补，造物弄人何意。

问可是、才遭天忌。剧使钗分怜薄命，叹伶仃、儿女今谁恃。

家四壁，食烦指。

凄凉事怕从头记。任销残、花红钿翠，脂芗粉腻。一自镜鸾悲独舞，云鬓飞蓬慵理。

只赢得、朱颜憔悴。锦瑟年华随逝水，剩青灯壁月孤帷倚。

金石矢，柏舟誓。

作者简介：字柔吉，钱塘人，天长廪生崇一颖室。有《湘痕阁词》。